Η πρόσοψη του Καθεδρικού Ναού
Ο **Καθεδρικός Ναός της Λυών** (γαλλικά: *Cathédrale Saint-Jean-Baptiste de Lyon*) είναι μια ρωμαιοκαθολική εκκλησία στην πόλη Λυών της Γαλλίας. Ο ναός, που αποτελεί την έδρα του Αρχιεπισκόπου της Λυών, είναι αφιερωμένος στον Άγιο Ιωάννη τον Βαπτιστή. Βρίσκεται στην καρδιά της παλιάς πόλης (*Vieux Lyon*), στις όχθες του ποταμού Σον. Μπροστά του βρίσκεται μια μεγάλη πλατεία και μια στάση του μετρό, παρέχοντας εύκολη πρόσβαση από και προς τα κυριότερα σημεία της πόλης.

Ο πρώτος Καθεδρικός Ναός θεμελιώθηκε από τον Άγιο Πόθεινο και τον Άγιο Ειρηναίο, τους δύο πρώτους επισκόπους της Λυών. Γύρω στο 450, ο Επίσκοπος της Λυών Πατιέν έχτισε έναν νέο Καθεδρικό Ναό, αφιερωμένο στον Άγιο Στέφανο. Αργότερα, τον έβδομο αιώνα, κατασκευάστηκε ένα βαπτιστήριο αφιερωμένο στον Άγιο Ιωάννη, ως βοηθητικό κτίριο της εκκλησίας. Η κοντινή εκκλησία του Τιμίου Σταυρού επιλέχθηκε το 12ο αιώνα για την κατασκευή του Καθεδρικού Ναού του Αγίου Ιωάννη. Η κατασκευή διήρκεσε τρεις αιώνες, από το 1175 έως το 1480. Το 1245 ο Καθεδρικός Ναός φιλοξένησε την Πρώτη Σύνοδο της Λυών, στην οποία ο Πάπας Ιννοκέντιος Δ΄ καταράστηκε τον Γερμανό Αυτοκράτορα Φρειδερίκο Β΄.

Το κτίριο έχει μήκος 80 μέτρα (εσωτερικά), πλάτος 20 μέτρα στην περιοχή της χορωδίας και ύψος 32,5 μέτρα στον σηκό. Η αψίδα και η χορωδία είναι ρωμανικής αρχιτεκτονικής, ενώ ο σηκός και η πρόσοψη είναι γοτθικής.

Στο εσωτερικό διατηρούνται δύο σταυροί, δεξιά και αριστερά της Αγίας Τράπεζας, από την εποχή του Δεύτερης Συνόδου της Λυών (1274), που συμβολίζουν την ένωση των Εκκλησιών. Υπάρχει ακόμη ένα Αστρονομικό Ρολόι του 14ου αιώνα που αποτυπώνει τη θέση του φεγγαριού, του ήλιου και της γης, καθώς και των αστεριών. Το λεγόμενο Παρεκκλήσι των Βουρβόνων, που χτίστηκε από τον Καρδινάλιο Κάρολο Β΄ και τον αδελφό του Δούκα Πέτρο Β΄ των Βουρβόνων, αποτελεί ένα αριστούργημα γλυπτικής του 15ου αιώνα.

Μέχρι την κατασκευή της Βασιλικής της Παναγίας της Φουρβιέρ, το 1884, ήταν η μεγαλύτερη και σημαντικότερη εκκλησία της Λυών.

Εικόνες
-------

* 
* 
* 
* 
* 
* 
* 
*

Παραπομπές
----------

1. 1 2 3 4  «base Mérimée» (Γαλλικά) Υπουργείο Πολιτισμού της Γαλλίας.
2. 1 2  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 14053. Ανακτήθηκε στις 31  Ιουλίου 2018.
3. ↑  Ανακτήθηκε στις 6  Ιανουαρίου 2021.
4. ↑  Transportation for the Community of Lyon. «My Journey». Αρχειοθετήθηκε από το πρωτότυπο στις 20 Δεκεμβρίου 2018. Ανακτήθηκε στις 25 Ιουλίου 2020.
5. ↑  "Penny Magazine of the Society for the Diffusion of Useful Knowledge", Vol. 9, G. Knight & Company, 1840, p. 546
6. ↑  Christopher M. Bellitto, *The General Councils:A History of the Twenty-One Church Councils from Nicaea to Vatican II*, (Paulist Press, 2002), 57.
7. ↑  Lonely Planet Mediterranean Europe. Lonely Planet, 2010
8. ↑  «L'Horologe Astronomique de la Cathedrale Saint-Jean de Lyon». Ecole Normale Superieure de Lyon.
9. ↑
10. ↑
11. ↑
12. ↑
13. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 29 Σεπτεμβρίου 2020. Ανακτήθηκε στις 25 Ιουλίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Cathédrale Saint-Jean de Lyon στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 219388173
* GND: 4679476-1
* SUDOC: 080490417
* BNF: cb14506293d (data)
* NKC: xx0302722

 |

 |